11. ΠΡΟΕΔΡΙΚΟΝ ΔΙΑΤΑΓΜΑ της 18/27 Απρ. 1934 Περί κατασκευής και λειτουργίας εργοστασίων παρασκευής  ηλεκτρικής ενεργείας. Έχοντες υπ' όψει το άρθρ. 4 του υπό στοιχ. ΓπΓ' (υπ' αριθ. 3903) της 14 Αυγ. 1911 νόμου "περί συστάσεως ηλεκτρομηχανολογικού εργαστηρίου του επί των Εσωτερικών υπουργείου προς έλεγχον των γνωμόνων φωταερίου και ηλεκτρικού" και τον νόμ. 2979 "περί ηλεκτρικών εγκαταστάσεων", απεφασίσαμεν και διατάσσομεν. Άρθρ.1.-Προκειμένου περί κατασκευής και λειτουργίας ηλεκτρικών εργοστασίων παραγωγής ηλεκτρικής ενεργείας Α', Β' και Δ' κατηγορίας, περί ων το άρθρ. 2 του Νόμ. 2979, ισχύουσιν αι κάτωθι ειδικαί διατάξεις: Ι.Χορήγησις αδειών ιδρύσεως και  λειτουργίας Α'.Άδεια ιδρύσεως Άρθρ.2.-Η κατά τας διατάξεις του νόμ. 2979 απαιτουμένη άδεια ιδρύσεως εργοστασίου παραγωγής ηλεκτρικής ενεργείας σκοπόν έχει την λεπτομερή εξέτασιν των συνθηκών ιδρύσεως των εργοστασίων τούτων και τον καταρτισμόν αντιστοίχων τεχνικών όρων ασφαλείας των εν αυτοίς ηλεκτρομηχανικών εγκαταστάσεων, οίτινες δέον να τηρηθώσι μετά την ίδρυσιν εκάστης τούτων, προς προστασίαν του εργαζομένου προσωπικού, των περιοίκων και του κοινού από παντός κινδύνου βλάβης υγείας ή ενοχλήσεων προκληθησομένων υπό της ιδρυθησομένης εγκαταστάσεως. 13.Δ.γ.10-11 Ηλεκτρικές Εγκαταστάσεις Άρθρ.3.-Κατά την χορήγησιν αδειών ιδρύσεως εργοστασίου παραγωγής ηλεκτρικής ενεργείας διακρίνομεν δύο κατηγορίας: α)Εργοστάσια παράγοντα ηλεκτρικήν ενέργειαν προς ιδίαν χρήσιν. β)Εργοστάσια παράγοντα ηλεκτρικήν ενέργειαν προς χρήσιν τρίτων. Και προκειμένου μεν περί της πρώτης κατηγορίας δέον να υποβληθώσιν αρμοδίως κατά τας διατάξεις του άρθρ. 3 του νόμ. 2979, ομού μετά της σχετικής επί χαρτοσήμου αιτήσεως, τα κάτωθι σχέδια δεόντως χαρτοσημασμένα: 1)Σχεδιάγραμμα εις τριπλούν υπό κλίμακα μέχρι το πολύ 1:500, εμφαίνον την κάτοψιν της οικοδομής της εγκαταστάσεως μετά της πέριξ περιοχής. Εν τω σχεδιαγράμματι τούτω δέον η κάτοψις της οικοδομής να παρίσταται δι' απλών μελανών γραμμών, της δε πέριξ περιοχής δι' απλών ερυθρών γραμμών, να αναγράφωνται δε λεπτομερώς το είδος ενός εκάστου των χώρων της περιοχής, ήτοι οδών, γηπέδων, οικιών, καταστημάτων, εργοστασίων κλπ. 2)Σχεδιάγραμμα εις τριπλούν υπό κλίμακα μέχρι το πολύ 1:100, εμφαίνον α)την κάτοψιν της οικοδομής της εγκαταστάσεως μετά των εν αυτή τοποθετηθησομένων ομάδων παραγωγής ηλεκτρικής ενεργείας, πίνακος διανομής, συσκευών μεταφοράς δυνάμεως κλπ. β)τομήν της οικοδομής μετά των άνω μηχανημάτων. 3)Σχηματικήν παράστασιν εις διπλούν της ηλεκτρικής συνδεσμολογίας της εγκαταστάσεως. 4)Σύντομον περιγραφήν της εγκαταστάσεως. 5)Πιστοποίησιν του οικείου νομομηχανικού ή μηχανικού πόλεως, εμφαίνουσαν ότι ο δια την ανέγερσιν του εργοστασίου προτεινόμενος χώρος είναι κατάλληλος. Προκειμένου περί εγκαταστάσεως της δευτέρας κατηγορίας του άρθρου τούτου εγκαταστάσεως παραγωγής ηλεκτρικής ενεργείας (προς χρήσιν εις τρίτους) τα απαιτούμενα σχέδια καθορισθήσονται εις τους όρους της παρά του υπουργείου Συγκοινωνίας χορηγηθησομένης αδείας. Β'.Άδεια λειτουργίας Άρθρ.4.-Η άδεια λειτουργίας εκδίδεται μετ' έκθεσιν της αρμοδίας ηλεκτρολογικής υπηρεσίας του υπουργείου Συγκοινωνίας περί τηρήσεως των όρων του παρόντος Δ/τος και επιπροσθέτως εκείνων, τους οποίους περιλαμβάνει η χορηγηθείσα άδεια ιδρύσεως. Άρθρ.5.-Προς απόκτησιν αδείας λειτουργίας δέον να υποβληθή εις την αρμοδίαν ηλεκτρολογικήν υπηρεσίαν του υπουργείου Συγκοινωνίας ή τα κατά τόπους γραφεία ελέγχου ηλεκτρικών εγκαταστάσεων δήλωσις του ιδιοκτήτου ή του  νομίμου πληρεξουσίου αυτού, βεβαιούσα την αποπεράτωσιν των εργασιών κατασκευής των εγκαταστάσεων και τήρησιν των εν τω ως άνω άρθρ. 4 όρων. Γ'.Άδεια οικοδομής Άρθρ. 6.-Εκτός των ως άνω αδειών, απαιτείται δια την ανέγερσιν των κτιρίων άδεια εκδιδομένη υπό της αρμοδίας υπηρεσίας των δημοσίων έργων συμφώνως προς τας εν ισχύϊ διατάξεις. ΙΙ.Όροι τους οποίους οφείλει να πληροί  η εγκατάστασις Α'.Κτίριον Άρθρ. 7.-Το κτίριον δέον να ανεγείρηται καθ' όλους τους κανόνας της τέχνης, αντιστοίχως προς τα εν αυτώ εγκατασταθησόμενα μηχανήματα και κατά τρόπον τοιούτον, ώστε να αποκλείηται πας κίνδυνος επί της στερεότητος αυτού. Κατά την ανέγερσιν του κτιρίου δέον να λαμβάνηται πρόνοια δια τον επαρκή αερισμόν και φωτισμόν εκάστου διαμερίσματος αυτού. Τα δάπεδα εν γένει του κτιρίου δέον να ώσιν ούτω κατασκευασμένα και διατεταγμένα, ώστε να επιτρέπηται πάσα επ' αυτών συσσώρευσις υγρών και ακαθαρσιών. Β'.Εγκατάστασις μηχανημάτων Άρθρ.8.-Αι ηλεκτροπαραγωγοί ομάδες δέον να εγκαθίστανται εντός ιδιαιτέρου θαλάμου επαρκών διαστάσεων, ύψους δε τουλάχιστον 3,50 μέτρων, εφ' όσον πρόκειται περί εγκαταστάσεως κινητήρων ισχύος το πολύ 200 ίππων εκάστη, τουλάχιστον δε 4 μέτρων εφ' όσον πρόκειται περί εγκαταστάσεως κινητήρων μεγαλυτέρας των 200 ίππων ισχύος, και να εδράζεται δια καταλλήλων θεμελιώσεων επαρκών διαστάσεων επί του στερεού εδάφους, κατά τρόπον αποτρέποντα την μετάδοσιν των δονήσεων επί του κτιρίου της εγκαταστάσεως ή των πέριξ οικοδομών. Εν περιπτώσει μη εξευρέσεως στερεού εδάφους επιβάλλεται εν ανάγκη η πασσάλωσις του εδάφους και η υπό τούτου απομόνωσις της θεμελιώσεως του κινητήρος δια στρώματος εξ ελαστικής ουσίας (φύλλων φελλού, ελαστικού άμμου μετά σανίδων κλπ.). Πλην των ανωτέρω ισχύουσιν άπασαι αι σχετικαί διατάξεις του από 15 Οκτ. 1922 Β.Δ/τος "περί χορηγήσεως αδειών ιδρύσεως και λειτουργίας πάσης μηχανολογικής εγκαταστάσεως" αι μη αντιτιθέμεναι εις τας διατάξεις του παρόντος, ως και του από 4 Δεκ. 1911 Β.Δ/τος "περί κατασκευής και λειτουργίας των ηλεκτρικών εν γένει εγκαταστάσεων και του από 5 Φεβρ. 1932 ετέρου τοιούτου "περί κατασκευής εσωτερικών ηλεκτρικών εγκαταστάσεων". Ο αυτός επί της Συγκοινωνίας Υπουργός δημοσιεύσει και εκτελέσει το παρόν. Σελ. 115 Ηλεκτρικές Εγκαταστάσεις 13.Δ.γ.11 